नोकिया के घर में माइक्रोमैक्स सेंध लगाई, दु गो विंडोज फोन पेश कईलस
माइक्रोमैक्स नोकिया के घर में ढुक के ओकरा संगे लड़े के ठान लेलस, कंपनी नोकिया के एकाधिकार वाला विंडोज फोन मार्केट में सेंध लगावे के तैयारी में बिया।
माइक्रोमैक्स देश के पहिला फोन निर्माता होई जवन विंडोज आधारित मोबाइल फोन बनाई। मालूम रहे कि, ए साल के शुरुवात में माइक्रोसॉफ़्ट 9 इंच से छोट हर ‘मोबाइल डिवाइस’ खातिर विंडोज ऑपरेटिंग सिस्टम के मुफ्त क देले बाटे।
माइक्रोमैक्स अपना ‘कैनवस’ सिरीज़ में आगे बढ़त, अब ‘कैनवस विन’ जारी कईलस। ए सिरीज़ के सभे फोन विंडोज आधारित होइहे, जवन कि फिलहाल नोकिया लुमिया सिरीज़ में ही उपलब्ध बाटे।
कंपनी ‘कैनवस विन W121’ अवरू ‘कैनवस विन W092’ नाम से दु गो विंडोज आधारित फोन लॉंच कईलस। दुनो फोन में ‘विंडोज 8.1 ऑपरेटिंग सिस्टम’ बा अवरू एकरा के चलावे खातिर 1.2 GHz के प्रॉसेसर लागल बाटे।
माइक्रोमैक्स ‘कैनवस विन W092’ में जाहां 4 इंच के IPS डिस्प्ले बा, उहें ‘कैनवस विन W121’ में 5 इंच के HD IPS डिस्प्ले बाटे। दुनो फोन में 1 GB रैम अवरू 8 GB इंटरनल मेमोरी बाटे जेकरा के मेमोरी कार्ड के मदद से 32 जीबी तक बढ़ावल जा सकेला।
माइक्रोमैक्स ‘कैनवस विन W121’ में पछिला कैमरा 8 मेगा पिक्सेल अवरू अगिला कैमरा 2 मेगा पिक्सेल के बाटे, जबकि माइक्रोमैक्स ‘कैनवस विन W092’ में पछिला कैमरा 5 मेगा पिक्सेल अवरू अगिला कैमरा VGA बाटे।
डबल सिमवाला दुनो फोन, माइक्रोमैक्स ‘कैनवस विन W121’ में 2000 mAh के बैटरी लागल, जबकि माइक्रोमैक्स ‘कैनवस विन W092’ में 1500 mAh के बैटरी बाटे।
दुनो फोन में कंपनी के ओर बिंग, स्काईप, Xbox, ऑफिस 365 अवुरी oneDrive प्री-लोडेड बाटे।
अंत में दाम जानल भी जरूरी बा, माइक्रोमैक्स ‘कैनवस विन W121’ के दाम कंपनी के ओर से 9,500 रुपया अवुरी माइक्रोमैक्स ‘कैनवस विन W092’ के दाम 6,500 रुपया राखल बाटे, हालांकि बाज़ार में दुनो फोन एकरा से कुछ कम दाम में मिल सकेला।
इहाँ इ याद रहे कि, दुनो फोन अभी बाज़ार में उपलब्ध नईखे, एकरा के देखे, खरीदे खातिर अगिला महिना तक इंतजार करे के परी।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva